Nepomirljivi (1992)
Nepomirljivi (engleski: Unforgiven) američki je vestern iz 1992. o umirovljenom revolverašu koji prihvaća još jedan posao radi novca. U ovom antivesternu, koji prokazuje nasilje i mit o Starom Zapadu, nastupili su Clint Eastwood, Gene Hackman, Morgan Freeman, Richard Harris, Jaimz Woolwett, Saul Rubinek i Frances Fisher. Scenario za film napisao je David Webb Peoples, a režirao ga je Eastwood. Film je osvojio četiri Oscara: za najboljeg sporednog glumca (Hackman), režiju, montažu i najbolji film. Eastwood je posvetio film bivšim režiserima i svojim mentorima, Donu Siegelu i Sergiu Leoneu. Iako su oba smještena na Zapadu, ovaj film nema nikakve veze s istoimenim filmom iz 1960.